ΓΡΑΠΤΗ ΕΡΩΤΗΣΗ E-3813/00

υποβολή: John Bowis (PPE-DE) προς την Επιτροπή

(7 Δεκεμβρίου 2000)

Θέμα: Επιστροφές κατά την εξαγωγή για τα βοοειδή

Γνωρίζει η Επιτροπή τη συχνά απάνθρωπη μεταχείριση στην οποίαποβάλλοντα τα ζώντα ζώα που εξάγονται σε τρίτες χώρες για να σφαγιασθούν; Γνωρίζει ακόμη ότι η πρακτική αυτή θα σταματούσε εάν το κίνητρο των επιστροφών κατά την εξαγωγή περιοριζόταν στην εξαγωγή κρέατος και όχι ζώντων ζώων; Προτίθεται ναποβάλει προτάσεις για να αλλάξει την κατάσταση αυτή;

Απάντηση του κ. Fischler εξ ονόματος της Επιτροπής

(6 Φεβρουαρίου 2001)

Η Επιτροπή γνωρίζει ότι η κοινοτική νομοθεσία όσον αφορά την προστασία των ζώων κατά τη διάρκεια της μεταφοράς τους εξακολουθεί να αποτελεί αντικείμενο παραβιάσεων στο κοινοτικό έδαφος. Η Επιτροπή παραπέμπει το Αξιότιμο Μέλος του Κοινοβουλίου στην απάντηση που είχε δώσει στην γραπτή ερώτηση E-3765-00by της κας Maes(1), για λεπτομερέστερες πληροφορίες.

Όσον αφορά το ζήτημα των επιστροφών κατά την εξαγωγή ζώντων ζώων προς τρίτες χώρες, από την 1η Οκτωβρίου 1998, ο κανονισμός (ΕΚ) αριθ. 615/98 της Επιτροπής της 18ης Μαρτίου 1998(2) προβλέπει έναν ειδικό μηχανισμό για να εξασφαλίζεται ότι η μεταφορά ζώων που προορίζονται για να εξαχθούν προς τρίτες χώρες πληροί τις απαιτήσεις σχετικά με τις συνθήκες διαβίωσης των ζώων κατά τη διάρκεια της μεταφοράς τους οι οποίες ισχύουν στην Κοινότητα. Το μέτρο αυτό έχει αποτελέσει την νομική βάση για την απόρριψη των αιτήσεων ενίσχυσης σε περίπτωση που, κατά τη διάρκεια της μεταφοράς των ζώων και μέχρι τη στιγμή της πρώτης εκφόρτωσης στην χώρα προορισμού, οι όροι που προβλέπονται από την οδηγία αριθ. 91/628/ΕΚ του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(3) δεν πληρούνται. Η Επιτροπή διενεργεί επί του παρόντος τον έλεγχο της εφαρμογής αυτών των κανόνων εκ μέρους των κρατών μελών.

Όσο για το ζήτημα του κατά πόσον οι συναλλαγές ζώντων ζώων επηρεάζονται από την ύπαρξη των επιστροφών κατά την εξαγωγή, η απάντηση δεν μπορεί παρά να είναι αρνητική. Η πείρα που έχει κτηθεί κατά τη διάρκεια των πολυάριθμων κρίσεων, και ιδίως κατά τη διάρκεια της πρώτης μείζονος σημασίας κρίσης της σπογγώδους εγκεφαλοπάθειας των βοοειδών (ΣΕΒ) το 1996, έχει δείξει ότι οι χώρες εισαγωγής ζώντων ζώων επαναπροσανατόλισαν αμέσως τις αγορές τους προς άλλες χώρες, ως επί το πλείστον εκτός της Κοινότητας.

Η Κοινότητα δεν έχει καμία εξουσία για να παρεμβαίνει στις επιλογές των τρίτων χωρών σχετικά με την σφαγή των ζώων στα σφαγεία τους. Θα ήταν, εντούτοις, χρήσιμο να αναφερθούμε στα συμπεράσματα του Συμβουλίου των Υπουργών γεωργίας της 20ής και 21ής Νοεμβρίου 2000 τα οποία ενέκριναν την πρόταση της Επιτροπής όσον αφορά τις διαπραγματεύσεις για τη γεωργία του Παγκοσμίου Οργανισμού Εμπορίου (ΠΟΕ), και με την οποία η Επιτροπήποστηρίζει ανεπιφύλακτα ότι, στο πλαίσιο του διεθνούς εμπορίου, όλα τα ενδιαφερόμενα μέρη οφείλουν να λαμβάνουνπόψη τις συνθήκες διαβίωσης των ζώων. Η Κοινότητα φαίνεται ότι, επί του παρόντος, είναι ένα από τα λίγα μέλη του ΠΟΕ που θεωρούν ότι το σημείο αυτό αποτελεί έναν από τους επιδιωκόμενους στόχους στο πλαίσιο των διαπραγματεύσεων που αφορούν την περαιτέρω απελευθέρωση των συναλλαγών.

Τέλος, πρέπει ναπογραμμιστεί ότι το επίπεδο της ενίσχυσης κατά την εξαγωγήπολογίζεται πολύ προσεκτικά και περιορίζεται στο απολύτως απαραίτητο. Κατά τη διάρκεια του παρελθόντος έτους, τα ποσοστά των επιστροφών μειώθηκαν στα δύο τρίτα του επιπέδου που είχε εφαρμοστεί το 1999. Αυτή η μείωση θα ήταν ακόμα μεγαλύτερη αν δεν είχαν σημειωθεί οι πρόσφατες κρίσεις οι οποίες διατάραξαν τον τομέα του βοείου κρέατος.

(1) ΕΕ C 174 E της 19.6.2001, σελ. 137.

(2) ΕΕ L 82 της 19.3.1998.

(3) ΕΕ L 340 της 11.12.1991.